C 498/32
DA
Den Europæiske Unions Tidende
30.12.2022
Overgang fra anerkendelse af de lokale og regionale myndigheders rolle til effektiv gennemførelse af tiltag på flere niveauer 13.
Det Europæiske Regionsudvalg anerkender, at selv om Glasgowklimapagten ikke afspejler den presserende karakter og omfanget af de nødvendige foranstaltninger, er det lykkedes at sætte gang i anden fase af Parisaftalen og få lukket alle de udestående punkter i Parisregelsættet (7).
Udvalget er ikke desto mindre dybt bekymret over, at de nuværende nationalt bestemte bidrag har bragt verden på vej mod en temperaturstigning på 2,5 oC;
14. bakker op om opfordringerne i den endelige rapport fra konferencen om Europas fremtid til at fremskynde gennemførelsen af den grønne omstilling.
Udvalget er fortsat bekymret over energipriserne for forbrugere og virksomheder, navnlig midt i den nuværende krise og understreger, at der er behov for at sikre de mest sårbare grupper og territorier mod alle former for uønskede negative virkninger af energiomstillingen og minder om konklusionerne i Kommissionens fremsynsrapport for 2022;
15. fremhæver, at omfanget af de nødvendige foranstaltninger kræver integrerede politikker på flere niveauer og tværsektorielle løsninger.
Udvalget understreger derfor behovet for formel anerkendelse af de lokale og regionale myndigheders rolle i bekæmpelsen af klimaændringerne.
Udvalget understreger, at en effektiv og systematisk deltagelse af de lokale og regionale myndigheder, både i forberedelsesfasen og under forhandlingerne, bør fremmes;
16. fremhæver RU's rolle som institutionel repræsentant for mere end 1 million lokale og regionale ledere og netværk af netværk.
Udvalget understreger sin enestående position som drivkraft for gennemførelsen af klimatiltag på lokalt niveau, og at det er parat til at samarbejde og danne partnerskaber med europæiske institutioner og parter i Parisaftalen for at fremme samarbejde på flere niveauer i tiden op til COP27 og derefter;
17. fremhæver betydningen af Under2 Coalition som den første globale klimaaftale for subnationale myndigheder, der blev indgået forud for Parisaftalen.
Udvalget fremhæver de ajourførte og mere ambitiøse Under2 Coalition-mål i aftalememorandummet fra 2021, der indeholder et tilsagn om at træffe foranstaltninger for at nå 1,5 oC målet og målet om nettonulemissioner i 2050 eller tidligere.
Udvalget opfordrer RU-medlemmerne til at underskrive denne aftale og de hidtidige aftalepartnere i Under2 Coalition til at tilslutte sig det mere ambitiøse aftalememorandum fra 2021;
18. fremhæver den afgørende rolle, som gruppen af lokale og kommunale myndigheder spiller med hensyn til at samle de lokale og regionale myndigheders synspunkter på globalt niveau og løbende styrke et verdensomspændende netværk af subnationale myndigheder, der er villige til at bekæmpe klimaændringerne.
Udvalget opfordrer alle parter i UNFCCC til at samarbejde med gruppen af lokale og kommunale myndigheder og alle ikkestatslige aktører om at bidrage konstruktivt til processen frem til COP27 og til at etablere et stærkere samarbejde med UNFCCC's Friends of Multilevel Action.
Fastholdelse af ambitionerne om modvirkning og kapacitetsskabelse gennem opskalering af forskning og innovation 19.
Det Europæiske Regionsudvalg minder om, at omkring 10 000 lokale og regionale myndigheder i hele Europa har indgået ambitiøse forpligtelser til at reducere drivhusgasemissionerne og tackle klimaændringerne ved at deltage i initiativer som borgmesterpagten og udvikle strategier og klimatiltag såsom handlingsplaner for bæredygtig energi og klima eller andre lokale klimahandlingsplaner drevet af regionale initiativer.
Udvalget fremhæver, at 75 % af de over 11 000 underskrivere af den globale borgmesterpagt har fastsat mere ambitiøse mål (8) for reduktion af drivhusgasemissioner end deres respektive nationale regeringer, og at mere end 50 % fremskynder den hastighed, hvormed de sigter mod at reducere deres emissioner og opbygge kritisk politisk modstandsdygtighed over for tilbageskridt på nationalt plan;
20. understreger, at de lokale og regionale myndigheders engagement og indsats supplerer og understøtter den indsats, der gøres både i internationale processer og på nationalt plan, og at de lokale og regionale myndigheders indsats er nødvendig for at kunne nå de nationale og internationale målsætninger.
Udvalget gentager behovet for formelt at medtage regionalt og lokalt bestemte bidrag som supplement til de nationalt bestemte bidrag og formelt anerkende, overvåge og tilskynde de subnationale myndigheders indsats for at nedbringe drivhusgasemissionerne på globalt plan;
(7) (8)
Parisaftalen udstak rammerne for en international indsats, mens Parisregelsættet har rykket aftalen ved at fastlægge værktøjerne og processerne, der kan sikre en fuldstændig, retfærdig og effektiv gennemførelse heraf.
Kilde: 2021, Den globale borgmesterpagt, effektrapport.